ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
- privind atribuirea prin închiriere a unui spaţiu cu destinaţia sediu partid către Alianţa pentru Unirea Românilor - AUR 


Având în vedere:
- referatul de aprobare înregistrat sub nr. 7642/20.04.2022 prin care primarul oraşului Boldeşti-Scăeni propune atribuirea prin închiriere a unui spaţiu cu destinaţia sediu partid către Alianţa pentru Unirea Românilor - AUR;
- raportul de specialitate din partea compartimentului de resort, înregistrat sub nr. 7643/20.04.2022;
- Hotărârea Consiliului Local nr. 60/29.03.2022 privind aprobarea tarifelor minime pentru închirierea unor spaţii cu altă destinaţie decât cea de  locuinţă, aparţinând domeniului public sau privat al oraşului  Boldeşti-Scăeni;
- Hotărârea Consiliului Local nr. 26/23.02.2021 privind aprobarea inventarului bunurilor care alcătuiesc domeniul privat al orașului Boldești-Scăeni, cu modificările şi completările ulterioare;
- solicitarea înregistrată sub nr.598/21.02.2022 din partea Alianţei pentru Unirea Românilor - AUR;
	- dispoziţiile art. 26 din Legea nr. 334/2006 privind finanţarea activităţii partidelor politice şi a campaniilor electorale, republicată;
	- avizul secretarului general, înregistrat sub nr.7644/20.04.2022;
	- avizul  comisiei  de specialitate nr.2;
	În temeiul prevederilor art. 129, alin. (2), lit. „c” şi alin. (6), lit. „a”, art. 139 alin. (1) şi alin. (3) lit. „g” şi art. 196 alin. (1) lit. „a” din OUG nr. 57/2019 privind Codul administrativ, 
	Consiliul Local al oraşului Boldeşti-Scăeni adoptă prezenta hotărâre:

Art.1. (1) Se aprobă atribuirea prin închiriere a spaţiului în suprafaţă de 26,84 m.p. amplasat pe strada Podgoriei nr. 2, identificat conform datelor prevăzute  în anexa nr. 1 şi configurat conform planşei, către Alianţa pentru Unirea Românilor - AUR.
	(2) Închirierea se face în scopul funcţionării în spaţiul închiriat a sediului organizaţiei locale al Alianţei pentru Unirea Românilor - AUR.
           	(3) Închirierea se face pe durata a 3 ani cu posibilitatea prelungirii, conform legii.
	Art.2. Închirierea se va face în condiţiile minime prevăzute în anexa nr. 2.
Art.3. (1) Se aprobă preţul chiriei în cuantum de 6,83 lei/m.p./lunǎ;

	(2) Chiria stabilită la alin. (1) se va indexa anual cu rata inflaţiei stabilită de  INS. 
(3) Chiria se va achita lunar la casieria Primăriei în primele 10 zile ale lunii pentru luna anterioară; 
(4) Ȋn funcţie de evoluţia pieţii, chiria poate fi modificată prin hotărâre de consiliu local.
		(5) Plata contravalorii utilităţilor se va face în conformitate cu prevederile anexei nr. 2 la H.C.L. nr. 60/29.03.2022.
Art.4. Se împuterniceşte primarul oraşului să semneze contractul de închiriere, după constituirea garanţiei stipulate la punctul 7 din „Condiţiile minime” prevăzute în anexa nr. 2.
Art.5. Anexele nr.1 - 2  şi planşa  fac parte integrantă din prezenta hotărâre.
Art.6. Prezenta hotărâre se comunică Serviciului buget, finanţe, contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice şi către Alianţa pentru Unirea a Românilor - AUR.
Art.7. Aducerea la cunoştinţă publică a prezentei hotărâri se va face prin publicarea pe pagina de internet pbs.infoprimarie.ro, în secțiunea Monitorul Oficial Local.

          PREŞEDINTE DE ŞEDINŢĂ,                                        
            MORARU ANA-MARIA 
                                                                                           CONTRASEMNEAZĂ
                                                                                           SECRETAR GENERAL,
                                                                                          TUDOR FLORINA NELI





Boldeşti-Scăeni, 27.04.2022

RO M A N I A
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
             Nr.7644/20.04.2022                        


A  V  I  Z
===========
· asupra proiectului de hotărâre privind atribuirea prin închiriere a unui spaţiu, cu destinaţia sediu partid către Alianţa pentru Unirea Românilor - AUR

	Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind atribuirea prin închiriere a unui spaţiu cu destinaţia sediu partid către Alianţa pentru Unirea Românilor - AUR,  am constatat următoarele:
Potrivit art. 26 din Legea nr. 334/2006, privind finanţarea activităţii partidelor politice şi a campaniilor electorale, republicată, autorităţile administraţiei publice centrale şi locale pot a asigura spaţii pentru sediile centrale şi locale ale partidelor politice, la cererea motivată a acestora.
Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.


SECRETAR GENERAL,
TUDOR FLORINA NELI





